‏افغانی سره میاشت هر کال د سلګونو په زړه سوری ناروغانو درملنه په خپل مالی لګښت ترسره کوی، نو پر همدې بنسټ یې نن د جمادی الاولی پر ۱۲ مه، یو ځل بیا ۳۸ تنه د سوری زړه په رنځ اخته ماشومان د درملنې او عملیاتو په موخه پلازمېنه کابل کې ۲ کورنیو روغتونونو ته ور وپېژندل. د یادونې وړ ده چې افغانی سرې میاشتې په ورته مهال ۲۴ تنه د سوری زړه په رنځ اخته ناروغان کندهار ولایت کې هم یو داخلی روغتون ته ور پېژندلی دی. افغانی سرې میاشتې په تېرو ۱۶ میاشتو کې ټولټال ۲۴۸۷ ناروغان د هېواد بېلا بېلو روغتونونو ته ور پېژندلی دی.